ຈຳນວນຄົນອະເມຣິກັນ ທີ່ຖືກອົງການ NSA ດັກຟັງ ການໂອ້ລົມກັນ ມີຫຼາຍກ່ວາ ຄົນຕ່າງປະເທດ 9 ເທົ່າໂຕ
ອົງການ​ດັ່ງກ່າວ ​ຍັງ​ໄດ້​ບັນທຶກ​ ການ​ໂອ້​ລົມ​ກັນ ​ຂອງ​ພວກຄົນທຳ​ມະ​ດາສາມັນ ຢູ່ໃນສະຫະລັດ ຫຼາຍກ່ວາຊາວດຕ່າງປະເທດ ​ເຖິງ 9 ​ເທົ່າ​ໂຕ.
ລາຍງານຢູ່ໃນໜັງສືພິມໃຫຍ່ສະບັບນຶ່ງຂອງສະຫະລັດ ກ່າວວ່າ ເວລາອົງການຄວາມໝັ້ນຄົງແຫ່ງຊາດ NSA ດັກຟັງການຕິດຕໍ່ ກັນຕ່າງໆ ທາງອິນເຕີແນັດ ຂອງພວກຊາວຕ່າງປະເທດທີ່ຕົກ ເປັນເປົ້າໝາຍຢ່າງຖືກຕ້ອງຕາມກົດໝາຍ ໃນຊ່ວງ 4 ປີຜ່ານມາ ນັ້ນ ອົງການດັ່ງກ່າວຍັງໄດ້ບັນທຶກການໂອ້ລົມກັນ  ຂອງພວກຄົນ ທຳມະດາສາມັນ ທີ່ຊົມໃຊ້ລະບົບ Internet ທັງຄົນອະເມຣິກັນ ແລະບໍ່ແມ່ນຄົນອະເມຣິກັນນຳນັ້ນ ຫຼາຍເຖິງ 9 ເທົ່າໂຕ ໃນບົດຂ່າວທີ່ພິມລົງໃນ website ຂອງຕົນໃນແລງວັນເສົາວານ ນີ້ ໜັງສືພິມ Washington Post ກ່າວວ່າ ມີເກືອບເຄິ່ງນຶ່ງຂອງ file ເອກະສານການຕິດຕາມສິ້ງຊອມເບິ່ງນັ້ນ ທີ່ບັນຈຸຊື່ ທີ່ຢູ່ທາງ email ແລະລາຍລະ ອຽດອື່ນໆ ທີ່ອົງການຄວາມໝັ້ນຄົງແຫ່ງຊາດ ຫຼື NSA ໝາຍໄວ້ວ່າ ເປັນຂອງພົນລະ ເມືອງສະຫະລັດ ຫຼືຜູ້ຄົນທີ່ອາໄສຢູ່ໃນສະຫະລັດນັ້ນ ເອກະສານທີ່ລັກດັກຟັງທີ່ເກັບມ້ຽນໄວ້ຢ່າງຫຼວງຫຼາຍເຫລົ່ານີ້ ແມ່ນນາຍ Edward Snowden ອະດີດນັກວິເຄາະປະຈຳອົງການ NSA ມອບໃຫ້ໜັງສືພິມ Washington Post ຊຶ່ງຜູ້ກ່ຽວໄດ້ຫລົບໜີຈາກສະຫະລັດ ແລະເວລານີ້ ອາໄສຢູ່ໃນຣັດເຊຍ ໜັງສືພິມສະບັບນີ້ ກ່າວວ່າ ໄດ້ມີ  ໃນການຕິດຕໍ່ສື່ສານກັນ ທີ່ທາງ NSA ດັກຟັງນັ້ນ ຊຶ່ງຮວມທັງຂໍ້ມູນທີ່ເປີດເຜີຍໃຫ້ຮູ້ກ່ຽວກັບໂຄງການນີວເຄລຍລັບໃນຕ່າງປະເທດ ການປະຕິບັດງານແບບສອງໜ້າ ຂອງ  ໄພພິບັດທາງດ້ານທະຫານຂອງມະຫາອຳນາດນຶ່ງທີ່ບໍ່ເປັນມິດ ແລະຊື່ສຽງຂອງພວກທີ່ບຸກລຸກເຂົ້າໄປໃນ ເຄືອຂ່າຍຄອມພີວເຕີ ຕ່າງໆຂອງສະຫະລັດ ບັນດາເຈົ້າໜ້າທີ່ໃນນະຄອນວໍຊິງຕັນ ຍັງບໍ່ທັນໄດ້ໃຫ້ຄວາມຄິດຄວາມເຫັນໃດໆ ກ່ຽວກັບລາຍງານຂອງໜັງສືພິມສະບັດດັ່ງກ່າວໃນເວລານີ້